CELEX: 62016CN0422
Language: fi
Date: 2016-08-01 00:00:00
Title: Asia C-422/16: Ennakkoratkaisupyyntö, jonka Landgericht Trier (Saksa) on esittänyt 1.8.2016 – Verband Sozialer Wettbewerb e. V. v. TofuTown.com GmbH

26.9.2016   
            
            
               FI
            
            
               Euroopan unionin virallinen lehti
            
            
               C 350/17
            
         Ennakkoratkaisupyyntö, jonka Landgericht Trier (Saksa) on esittänyt 1.8.2016 – Verband Sozialer Wettbewerb e. V. v. TofuTown.com GmbH
   (Asia C-422/16)
   (2016/C 350/22)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Landgericht Trier
   
      Pääasian asianosaiset
   
   
      Kantaja: Verband Sozialer Wettbewerb e. V.
   
      Vastaaja: TofuTown.com GmbH
   
      Ennakkoratkaisukysymykset
   
   
               1)
            
            
               Voidaanko maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17.12.2013 annetun Euroopan parlamentin ja neuvoston asetuksen (EU) N:o 1308/2013 (1) (jäljempänä asetus (EU) N:o 1308/2013) 78 artiklan 2 kohtaa tulkita siten, että liitteessä VII tarkoitettujen määritelmien, nimitysten ja myyntinimitysten ei tarvitse täyttää tämän liitteen vastaavia vaatimuksia, jos vastaavia määritelmiä, nimityksiä ja myyntinimityksiä täydennetään selventävillä tai kuvailevilla lisäyksillä (kuten ”Tofuvoi” puhtaasti kasviperäisen tuotteen osalta)?
            
         
               2)
            
            
               Onko asetuksen (EU) N:o 1308/2013 liitteessä VII olevan III osan 1 kohta ymmärrettävä siten, että ilmaisulla ”maito” tarkoitetaan yksinomaan tavanomaista yhdellä tai useammalla lypsämisellä utareista erittynyttä tuotetta, johon ei ole lisätty mitään ja josta ei ole poistettu mitään, vai saadaanko ilmaisua ”maito” käyttää – mahdollisesti lisäämällä selittäviä käsitteitä, kuten ”soijamaito” – myös kasviperäisten (vegaanisten) tuotteiden markkinoinnin yhteydessä?
            
         
               3)
            
            
               Onko asetuksen (EU) N:o 1308/2013 liitteessä VII olevan III osan 2 kohtaa, joka liittyy asetuksen 78 artiklaan, tulkittava siten, että 2 kohdan a alakohdassa yksittäin luettelut nimitykset, kuten erityisesti ”hera”, ”kerma”, ”voi”, ”piimä”, ”juusto”, ”jugurtti” tai käsite ”kerma” käsittävät yksinomaan maitotuotteita, vai voivatko myös puhtaasti kasviperäiset/vegaaniset tuotteet, jotka valmistetaan ilman (eläinperäistä) maitoa, kuulua asetuksen (EU) N:o 1308/2013 liitteessä VII olevan III osan 2 kohdan soveltamisalaan?
            
         
      (1)  EUVL 2013, L 347, s. 671